b'\n_START_ARTICLE_\nPodro\xc4\x8dje H I\n_START_PARAGRAPH_\nPodro\xc4\x8dje H I je medzvezdni oblak sestavljen iz nevtralnega atomarnega vodika (H I) z dodatkom helija in lokalnih sledi te\xc5\xbejih elementov. Te regije ne svetijo v vidni svetlobi, temve\xc4\x8d sevajo elektromagnetno valovanje z valovno dol\xc5\xbeino 21 cm. Svetloba s to valovno dol\xc5\xbeino ima zelo manj\xc5\xa1o zmo\xc5\xbenost prehoda, zato so potrebne velike koli\xc4\x8dine vodika, \xc4\x8de ga ho\xc4\x8demo videti. Na ionizacijskih frontah, kjer podro\xc4\x8dja H I tr\xc4\x8dijo z raz\xc5\xa1irjajo\xc4\x8dim se ioniziranim plinom (kakr\xc5\xa1na so podro\xc4\x8dja H II), sveti svetleje kot drugje. Raven ionizacije v H I regijah je zelo nizka; ioniziran je le en delec od deset tiso\xc4\x8dih. Temperatura podro\xc4\x8dja H I je okoli 100 K (-170 \xc2\xb0C)._NEWLINE_Kartiranje emisij podro\xc4\x8dij H I z radijskom teleskopom je tehnika, ki se uporablja za dolo\xc4\x8danje strukture spiralnih galaksij. Uporablja se tudi za kartiranje gravitacijskih motenj med galaksijami. Ko dve galaksiji tr\xc4\x8dita, je material potegnjen iz njiju v vlakna, opazovanje katerih dovoljuje astronomom dolo\xc4\x8ditev smeri gibanja galaksij._NEWLINE_Podro\xc4\x8dja H I absorbirajo fotone, ki imajo dovolj energije, da ionizirajo vodik, za kar je potrebovanih 13,6 elektronvoltov. V Rimski cesti so skorajda vsenavzor\xc4\x8de, tako da je Lockmanova luknja eno izmed redkih oken, skozi katera so mo\xc5\xbena jasna opazovanja oddaljenih objektov v visokoenergijski ultravijoli\xc4\x8dni svetlobi in rentgenskih \xc5\xbearkih.'